Egyedül, háttértáncosokkal vagy zenekarral lép fel. Előad Valentin-napon, március 15-én, Nők Napján, Anyák Napján, városavatókon, fesztiválokon, Mindenszentek alkalmával, Idősek Napján, templomi karácsonyi műsorokban, művelődési házi előadói esteken, vacsoraesteken, zenés beszélgetéseken. Többször volt önálló estje a Fészek Klubban, a Rátkai Klubban és az Alcatrazban. A Kárpát-Medencén kívül fellépett Irakban a moszuli ostrom kezdete előtti estén, illetve Algériában az új operaházban is.